PATVIRTINTA

Kauno lopšelio-darželio “Obelėlė” direktorės

2022 m. sausio 26d. įsakymu Nr. V-06

**KAUNO LOPŠELIS-DARŽELIS “OBELĖLĖ”**

**ASMENS DUOMENŲ SAUGUMO PAŽEIDIMŲ VALDYMO TVARKOS APRAŠAS**

I SKYRIUS BENDROSIOS NUOSTATOS

1. Asmens duomenų saugumo pažeidimų valdymo tvarkos aprašas (toliau – Aprašas) nustato pranešimo apie asmens duomenų saugumo pažeidimą (toliau – pranešimas) Kauno lopšelyje-darželyje “Obelėlė” (toliau – lopšelis-darželis) pateikimo, nagrinėjimo bei informacijos apie jį pateikimo duomenų subjektui ir Valstybinei duomenų apsaugos inspekcijai (toliau – Inspekcija) tvarką.

2. Aprašas parengtas vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu (toliau – Įstatymas).

3. Apraše vartojamos sąvokos:

3.1. Asmens duomenų saugumo pažeidimas – incidentas, per kurį metu netyčia arba neteisėtai sunaikinami, prarandami, pakeičiami ar be leidimo atskleidžiami persiųsti, saugomi arba kitaip tvarkomi asmens duomenys arba be leidimo gaunama prieiga prie jų. Asmens duomenų saugumo pažeidimu laikomas saugumo incidentas, dėl kurio įvyksta (konkretus pažeidimas gali patekti į daugiau nei vieną kategoriją):

3.1.1. konfidencialumo pažeidimas – netyčinis ar neteisėtas asmens duomenų atskleidimas arba prieigos prie asmens duomenų suteikimas tam teisės neturintiems asmenims;

3.1.2. prieinamumo pažeidimas – netyčinis ar neteisėtas prieigos prie asmens duomenų praradimas arba asmens duomenų sunaikinimas;

3.1.3. vientisumo pažeidimas – netyčia ar neteisėtai atlikti asmens duomenų pakeitimai.

3.2. Pavojų duomenų subjektų teisėms ir laisvėms keliantis pažeidimas – toks pažeidimas, dėl kurio duomenų subjektas galėtų patirti kūno sužalojimą, materialinę ar nematerialinę žalą, teisių ir laisvių apribojimą, diskriminaciją, galėtų būti pavogta ar suklastota asmens tapatybė, neleistinai panaikinti pseudonimai, pakenkta jo reputacijai, prarastas asmens duomenų, sudarančių profesinę paslaptį, konfidencialumas arba padaryta kita ekonominė ar socialinė žala.

3.3. Lopšelio-darželio darbuotojas – bet kuris darbuotojas, dirbantis Kauno lopšelyje-darželyje “Obelėlė”pagal darbo sutartį.

4. Kitos Apraše vartojamos sąvokos suprantamos taip, kaip jos apibrėžtos BDAR, Įstatyme ir Lietuvos Respublikos kibernetinio saugumo įstatyme.

II SKYRIUS PRANEŠIMO APIE ASMENS DUOMENŲ SAUGUMO PAŽEIDIMĄ PATEIKIMAS IR NAGRINĖJIMAS

5. lopšelio-darželio darbuotojas, nustatęs pats arba sužinojęs iš kitų šaltinių apie galimą asmens duomenų saugumo pažeidimą:

2 5.1. nedelsdamas, ne vėliau kaip per 2 darbo valandas nuo galimo asmens duomenų saugumo pažeidimo paaiškėjimo momento, patekia pranešimą , užregistruoja ir jis perduodamas atsakingam asmeniui už asmens duomenų saugumą (duomenų apsaugos pareigūnui);

5.2. imasi priemonių pašalinti asmens duomenų saugumo pažeidimą ir (ar) sumažinti galimas neigiamas jo pasekmes.

6. darželio darbuotojas, atsakingas už asmens duomenų apsaugą gavęs užpildytą darbuotojų pranešimą ar duomenų tvarkytojų pranešimus (toliau kartu – pranešimas) apie galimą pažeidimą: 6.1. nedelsdamas nagrinėja pranešime nurodytas aplinkybes;

6.2. įvertina, ar padarytas asmens duomenų saugumo pažeidimas;

6.3. įvertina asmens duomenų saugumo pažeidimo pavojų duomenų subjektų teisėms ir laisvėms; 6.4. jeigu gautos informacijos nepakanka įvertinti, ar padarytas asmens duomenų saugumo pažeidimas ir (ar) koks yra pažeidimo mastas, kreipiasi į pranešimą pateikusį asmenį dėl informacijos patikslinimo;

6.5. jei reikia, konsultuojasi su lopšelio-darželio darbuotojais, duomenų tvarkytojais ir (ar) juos pasitelkia;

6.6. imasi visų įmanomų priemonių, kad pašalintų asmens duomenų saugumo pažeidimą ir (ar) sumažintų galimas neigiamas jo pasekmes.

7. darželio duomenų apsaugos pareigūnas, atlikęs galimai įvykusio asmens duomenų saugumo pažeidimo tyrimą ir nustatęs, kad asmens duomenų saugumo pažeidimas yra padarytas, surašo Asmens duomenų saugumo pažeidimo ataskaitą ir ją užregistruoja Tarnybos dokumentų valdymo sistemoje.

8. Asmens duomenų saugumo pažeidimo ataskaita pateikiama lopšelio-darželio direktoriui.

9. Asmens duomenų saugumo pažeidimo ataskaitoje numatomas būtinų techninių, organizacinių, administracinių ir kitų priemonių poreikis dėl asmens duomenų saugumo pažeidimo pašalinimo ir nurodomi atsakingi vykdytojai.

10. LOpšelio-darželio duomenų apsaugos pareigūnas informaciją apie įvykusį pažeidimą įrašo Asmens duomenų saugumo pažeidimų registravimo žurnale ne vėliau kaip per 5 darbo dienas nuo ataskaitos įregistravimo. Informacija gali būti pildoma ir (ar) koreguojama.

11. Asmens duomenų saugumo pažeidimų žurnale registruojami visi asmens duomenų saugumo pažeidimai, neatsižvelgiant į tai, ar apie juos pranešta Inspekcijai ir duomenų subjektui ir ar tokie pažeidimai gali sukelti pavojų duomenų subjektų teisėms ir laisvėms. Asmens duomenų saugumo pažeidimų žurnalas pateikiamas Inspekcijai pareikalavus.

III SKYRIUS INFORMAVIMAS APIE ASMENS DUOMENŲ SAUGUMO PAŽEIDIMĄ

12. Jeigu nustatoma, kad asmens duomenų saugumo pažeidimas nesukelia pavojaus duomenų subjektų teisėms ir laisvėms, apie asmens duomenų saugumo pažeidimą Inspekcija ir duomenų subjektas nėra informuojami.

13. Jeigu nustatoma, kad asmens duomenų saugumo pažeidimas kelia pavojų duomenų subjektų teisėms ir laisvėms, kaip nurodyta Aprašo 3.2 papunktyje, lopšelio-darželio duomenų apsaugos pareigūnas ne vėliau nei per 72 valandas nuo to laiko, kai buvo sužinota apie asmens duomenų saugumo pažeidimą, pateikia Inspekcijai pranešimą apie asmens duomenų saugumo pažeidimą, patvirtintą Valstybinės duomenų apsaugos inspekcijos direktoriaus 2018 m. rugpjūčio 29 d. įsakymu Nr. 1T-82(1.12.E) „Dėl Pranešimo apie asmens duomenų saugumo pažeidimą rekomenduojamos formos patvirtinimo“.

14. Kai dėl asmens duomenų saugumo pažeidimo gali kilti didelis pavojus fizinių asmenų teisėms ir laisvėms, Tarnybos duomenų apsaugos pareigūnas nedelsdamas praneša apie asmens duomenų saugumo pažeidimą duomenų subjektams pateikdamas pranešimą .

15. Jei išnagrinėjusi Aprašo 13 punkte nustatyta tvarka pateiktą pranešimą Inspekcija nustato, kad dėl asmens duomenų saugumo pažeidimo gali kilti didelis pavojus fizinių asmenų teisėms ir laisvėms, Tarnybos duomenų apsaugos pareigūnas informuoja duomenų subjektą, pateikdamas Aprašo 14 punkte nurodytą pranešimą (4 priedas), jeigu duomenų subjektas nebuvo informuotas iki tol, ir imasi kitų Inspekcijos nurodytų veiksmų asmens duomenų saugumo pažeidimui pašalinti ar neigiamoms pažeidimo pasekmėms sumažinti.

16. Įtarus, kad asmens duomenų saugumo pažeidimas turi nusikalstamos veikos požymių, darželio duomenų apsaugos pareigūnas(asmuo atsakingas už asmens duomenų apsaugą) informaciją apie galimą nusikalstamą veiką perduoda valstybės institucijoms pagal kompetenciją.

17. Nustačius, kad padarytas asmens duomenų saugumo pažeidimas yra susijęs su kibernetiniu incidentu, Tarnybos informacinių technologijų ir ryšių saugumo specialistas inicijuoja informacijos apie kibernetinį incidentą, susijusį su asmens duomenų saugumo pažeidimu, teikimą Lietuvos Respublikos kibernetinio saugumo įstatyme nurodytoms valstybės institucijoms.

IV SKYRIUS BAIGIAMOSIOS NUOSTATOS

18. Siekdamas sustiprinti asmens duomenų apsaugą, lopšelis-darželis gali imtis papildomų, šiame Apraše nenumatytų apsaugos priemonių.

19. Šiame Apraše įtvirtintų nuostatų nesilaikymas laikomas tarnybinių (darbo) pareigų vykdymo pažeidimu ir už jį taikoma Lietuvos Respublikos teisės aktuose nustatyta atsakomybė.